laion/Wikipedia-Exotic huggingface dataset:
נילי המאירי

נילי המאירי (נולדה ב-1939) היא עורכת ומגישת תוכניות רדיו בקול ישראל בעברה, מנהלת מחלקת הילדים והנוער בקול ישראל ורשת א' בקול ישראל מירושלים. המאירי נולדה בפתח תקווה ליצחק ושרה המאירי. אביה יצחק המאירי היה איש ציבור ועיתונאי. ב-27 ביולי 1955 בעת שחזר ארצה במטוס של חברת אל על משליחות באמריקה הצפונית יורט המטוס מעל שמי בולגריה על ידי מטוסי קרב בולגריים וכל 58 נוסעיו, ובהם יצחק המאירי, נספו. בן 40 היה במותו. נילי הייתה בת 16 בעת מותו של אביה. לאחר שסיימה לימודיה התיכוניים בבית הספר אוהל שם ברמת גן, התגייסה בסוף שנות ה-50 לצה"ל ושירתה כקריינית בגלי צה"ל. זמן קצר לאחר סיום שירותה בגלי צה"ל עברה לקול ישראל ועבדה שם כקריינית ומגישה כולל קריינית חדשות. בהמשך, ערכה, הגישה וקראה סיפורים ושירים בתוכניות הילדים והנוער בקול ישראל (התוכנית לאם ולילד). היא נהגה לפתוח כל תוכנית במשפט: "שלום לכם ילדים, כאן נילי המדברת אליכם". המאירי אף שרה את אחד מפתיחי התוכנית. בשנות ה-60 יצאה לארצות הברית והייתה בין מייסדי, עורכי ומגישי תחנת הרדיו העברית "כאן ישראל" בניו-יורק. בעת שהותה בארצות הברית למדה בבית ספר A.C.R עריכה, הפקה, בימוי לטלוויזיה. לאחר כשלוש שנות שהות בארצות הברית שבה ארצה וחזרה לערוך ולהגיש תוכניות ב"קול ישראל". בשנת 1967 הוציאה חברת CBS שני תקליטים עם סיפורים ושירים לגילאי 4–8 בקריינותה של המאירי. בשנות ה-80 מונתה המאירי למנהלת מחלקת הילדים והנוער של קול ישראל במקומה של מרים הרמן שפרשה לגמלאות. בתפקיד זה כיהנה במשך כ-10 שנים. לאחר מכן, התמנתה אחראית על רשת א' בירושלים. נילי המאירי היא בוגרת האוניברסיטה העברית בהיסטוריה כללית, ישראלית ומזרח אסיה. היא נשואה בשנית ולה שלושה ילדים ונכדים. יחד עם תמר ליבס, זכתה המאירי בפרס רשות השידור על הפקת תוכנית שעסקה בטראומה של ילדים בצל מלחמות. איזי מן, קול ישראל מירושלים – מדינה מאחורי המיקרופון, רשות השידור ופרינטיב, 2008, עמ' 208, 212, 297. אלי אלון, סיפורה של אשת הרדיו נילי המאירי, באתר News1 מחלקה ראשונה, 26 באוגוסט 2021 נילי המאירי – כתר הנרקיס (1966), באתר סטריאו ומונו נילי המאירי - יום הולדת השקדיה (ט"ו בשבט)(הקישור אינו פעיל) נילי המאירי, במיזם "אישים" לתיעוד היצירה הישראלית אלי אלון, סיפורה של השדרית נילי המאירי , באתר News1 מחלקה ראשונה, 3 בספטמבר 2018 "לא סלחתי עד היום", מעריב, 2 באוגוסט 1985 לבת, לבן ולמי שמתעניין, באתר ישראל היום לאם ולילד שיר הפתיחה - נילי המאירי - לאה נאור - יוחנן זראי, באתר YouTube טלילה בן זכאי, מסך ומסכה - חשבון הנפש המסורתי:מה הובטח ולא קויים, מעריב, 10 באוקטובר 1967
רב אבא

האם התכוונתם ל... אבא בר אחא בר סלא מכפרי – אבי משפחת אמוראים שחי בבבל במאה השלישית רב (אמורא) – אבא בר אייבו, חכם תלמודי מחשובי האמוראים ומייסד ישיבת סורא רבי אבא בר ממל – אמורא בדור השני והשלישי לאמוראי ארץ ישראל רבה יוסי – מוזכר גם בשמות רב יוסי, רבה יוסף, רב יוסף ועוד, מאחרוני האמוראים בבבל וראש הדור הראשון של הסבוראים רב אבא גאון – גאון, ראש ישיבת פומבדיתא בין השנים ד'תרכ"ט-ד'תרל"א (869–871) רבה רבא (פירושונים) רבי אבא (פירושונים)
דייוויד ת'רדקיל

דייוויד ת'רדקיל (באנגלית: David Thirdkill נולד ב-12 באפריל 1960) הוא כדורסלן עבר אמריקאי ששיחק בעיקר בליגת ה-NBA ובישראל. גובהו 2.01 מטרים. ת'רדקיל נולד בסנט לואיס, מיזורי שבארצות הברית. שיחק בקולג' סאות'רן איידהו ובמכללת בראדלי, שם זכה בכינוי "השריף" על שום אופן הגנתו הצמודה. שיחק כקלע וכסמול פורוורד. בשנת 1982 הוא נבחר בסיבוב הראשון בדראפט ה-NBA במקום ה-15 על ידי פיניקס סאנס. החל לשחק ב-NBA בשנת 1982 במדי פיניקס סאנס, ועונה לאחר מכן שיחק בדטרויט פיסטונס. בעונת 1985/1986 שיחק במילווקי באקס, סן אנטוניו ספרס בהן מיעט לשחק, ובבוסטון סלטיקס שזכתה באליפות ה-NBA בעונה זו. שיחק בליגת ה-NBA בסך הכל 179 משחקים, בהם קלע 510 נקודות. ת'רדקיל שיחק בעונת 1986/1987 בקבוצת טנדואיי רום מאסטרס מהפיליפינים. לאחר מכן שיחק עונה בליגת ה-CBA בארצות הברית, ובקבוצת פיורפודס טי.ג'יי הוטדוגס במסגרת טורניר בפיליפינים. בעונת 1988/1989 עבר לשחק בישראל והצטרף לאליצור רמלה. בעונה זו קלע 364 נקודות. את עונת 1989/1990 פתח בוירטוס רומא בה שיחק 8 משחקים בלבד, ועבר לקוראל רואן באסקט מהליגה הצרפתית. לאחר מכן שב לישראל ושיחק שלוש עונות במדי הפועל תל אביב, וזכה איתה בגביע המדינה בכדורסל בשנת 1993, כאשר הוא קלע בגמר 15 נקודות. כמו כן שיחק עונה אחת בהפועל חולון, ועונה אחת בבני הרצליה. בגיל 36 פרש ממשחק. הוא נחשב לאחד הזרים הטובים ביותר ששיחקו בישראל. בשש שנותיו בישראל קלע 2273 נקודות. פרופיל, באתר Basketball-Reference פרופיל, באתר Sports-Reference פרופיל, באתר ליגת ה-NBA אתר מנהלת ליגת הכדורסל, קלעי כל הזמנים - דיוויד ת'רדקיל אריה ליבנת, אלעד זאבי, עפר פרלמן, מצעד הזרים הטובים ביותר ששיחקו בישראל, באתר הארץ, 12 באוקטובר 2014 דייוויד ת'רדקיל - השריף, באתר הכדורסל של ערן סלע
דינה מויאל

דינה מויאל (1955 - 22 בנובמבר 2006) הייתה שופטת ישראלית. תפקידה האחרון במערכת המשפט של ישראל היה שופטת בבית המשפט המחוזי בנצרת. מויאל נולדה בישראל. בשנת 1973 סיימה את לימודיה התיכוניים בקיבוץ רשפים שבעמק בית שאן. באותה שנה התגייסה לצבא הגנה לישראל ושירתה שם עד שנת 1975. בין השנים 1975–1981 התגוררה מויאל במושב נביעות ששכן בחצי האי סיני ועבדה שם בתחום התיירות. בשנת 1987 קבלה תואר במשפטים באוניברסיטת תל אביב והחלה התמחות במשרד עורכי הדין ש. הורוביץ ושות' שנמשכה עד לשנת 1989. באותה שנה הוסמכה כעורכת דין. בחודש מאי 1996 נבחרה לכהונת שופטת בבית משפט השלום בנצרת. באוגוסט 2001 מונתה לסגנית נשיא בית משפט השלום בנצרת. באוקטובר 2004 היא מונתה להיות רשמת ושופטת בפועל של בית המשפט המחוזי בנצרת. בחודש ינואר 2006 מונתה לכהונת שופטת בבית המשפט המחוזי בנצרת. בשנת 2006 קבעה בפסק דין תקדימי[דרושה הבהרה] כי פטירת חבר קיבוץ אינה מקנה ליורשיו "דמי עזיבה". מויאל נפטרה ב-22 בנובמבר 2006. מדיה וקבצים בנושא דינה מויאל בוויקישיתוף דינה מויאל, באתר הרשות השופטת דינה מויאל, באתר הרשות השופטת עודד ארבל, כולם היו מתמחיו, באתר הארץ, 30 ביוני 2006 עמירם כהן, בית המשפט בפסק דין תקדימי: פטירת חבר קיבוץ אינה מקנה ליורשיו "דמי עזיבה", באתר הארץ, 25 באוגוסט 2006
ויקיפדיה האינדונזית

ויקיפדיה האינדונזית היא המהדורה של ויקיפדיה בשפה האינדונזית. ויקיפדיה האינדונזית היא בעלת הצמיחה החמישית במהירותה באסיה, לאחר ויקיפדיה היפנית, הסינית, הקוריאנית והטורקית. הערך הראשון בוויקיפדיה האינדונזית נכתב ב-30 במאי 2003, אך העמוד הראשי שלה נוצר חצי שנה מאוחר יותר, ב-29 בנובמבר 2003. נכון ל-8 באוקטובר 2024 ישנם בוויקיפדיה האינדונזית 706,643 ערכים ו-2,555 משתמשים פעילים. עורך פעיל מוגדר כמי שביצע חמש עריכות לפחות בחודש זה. אף על פי שהשפה האינדונזית דומה לשפה המלאית ויקיפדיה האינדונזית נותרה נפרדת מוויקיפדיה המלאית. (שהוקמה באוקטובר 2002). ב-2009 כתב יאן צ'י כי "מאחר שקבוצות אתניות אלו משתייכות לגבולות לאומיים, לא צפוי מיזוג". אינדונזית היא צורה סטנדרטית חצי-מלאכותית של השפה המלאית, שפה ממשפחת השפות האוסטרונזיות. האינדונזית הפכה לשפה רשמית עם עצמאות אינדונזיה בשנת 1945. על אף שהיא השפה הרשמית במדינה, היא מדוברת על ידי 7% (30 מיליון איש) בלבד מאוכלוסיית אינדונזיה כשפת אם ועל ידי 240 מיליון בני אדם שלא ברמת שפת אם. ב-2004 פרסם מגזין "טמפו" כי ויקיפדיה האינדונזית מורחבת על ידי אינדונזים החיים מחוץ לאינדונזיה. המאמר תרם לפופולריזציה של ויקיפדיה, ומאז מספר התורמים בוויקיפדיה האינדונזית צומח בצורה יוצאת דופן. בפברואר 2009, ויקיפדיה האינדונזית הגיעה ל-100,000 ערכים. באותה שנה היו בוויקיפדיה האינדונזית 50 תורמים פעילים בלבד. במרץ 2007 אוניברסיטת בינה נוסנטרה הזמינה את ויקיפדיה האינדונזית לקיום הסמינר הראשון של ויקיפדיה בקמפוס בג'קרטה. בחודש נובמבר 2007 החליטה ממשלת אינדונזיה, באמצעות מחלקת התקשורת והמידע שלה, על הקמת סדנה שנתית לוויקיפדיה האינדונזית בנושא כתיבת מאמרים בוויקיפדיה. איוון לנין, אחד מהדוברים שרואיינו, ציין כי מספר התורמים לוויקיפדיה האינדונזית עלה, והמאמרים החלו להיות מגוונים יותר. 16 במרץ 2004 - 1,000 ערכים 31 במאי 2005 - 10,000 ערכים 1 בפברואר 2007 - 50,000 ערכים 21 בפברואר 2009 - 100,000 ערכים 26 בדצמבר 2011 - 180,000 ערכים 27 במרץ 2012 - 200,000 ערכים אוקטובר 2013 - 300,000 ערכים 27 באפריל 2017 - 400,000 ערכים Lih, Andrew (2009). The Wikipedia Revolution: How a Bunch of Nobodies Created the World's Greatest Encyclopedia (ראשונה ed.). New York City: Hyperion. ISBN 978-1-4013-0371-6. מדיה וקבצים בנושא ויקיפדיה האינדונזית בוויקישיתוף אתר האינטרנט הרשמי של ויקיפדיה האינדונזית (באינדונזית) ויקיפדיה האינדונזית, ברשת החברתית פייסבוק ויקיפדיה האינדונזית, ברשת החברתית אקס (טוויטר) ויקיפדיה האינדונזית, ביישום טלגרם ויקיפדיה האינדונזית, ברשת החברתית אינסטגרם [1], היסטורית הגרסאות של הדף "אלקטרונים" [2], היסטוריית הגרסאות של הדף "עמוד ראשי" All Wikipedias ordered by number of articles. Lih 2009, p. 136 היסטוריה של ויקיפדיה האינדונזית, באתר ויקיפדיה האינדונזית, ‏15.10.2003 תרגום שפות ויקיפדיה האינדונזית הגיעה ל-100,000 ערכים, באתר אנטרה חדשות (באינדונזית) גילוי נאות: ערך זה מזכיר את קרן ויקימדיה או את אחד המיזמים שלה. ויקיפדיה היא מיזם של קרן ויקימדיה.
אדם סקוט

האם התכוונתם ל... אדם סקוט (שחקן גולף) (אנ') – שחקן גולף אוסטרלי (נולד ב-1980) אדם סקוט (שחקן) – שחקן אמריקאי (נולד ב-1973) אדם סקוט (פוליטיקאי) (אנ') – פוליטיקאי ממפלגת הירוקים של אונטריו
לשכה

האם התכוונתם ל... משרד – מקום עבודה, שבו עיסוק במסמכים ובמידע הוא חלק מרכזי מהעבודה חדר בחצר בית המקדש (לשכות העזרה) או בעזרת נשים (לשכות עזרת נשים) מוסד ארגוני או זרוע/סניף בארגון גדול, כגון לשכת עורכי הדין בישראל, לשכת בונים חופשיים, הלשכה המרכזית לסטטיסטיקה ועוד הלשכה הקדמית – הלשכה האחורית - אזורים בעין האנושית
פרידריך השני

האם התכוונתם ל... פרידריך השני, קיסר האימפריה הרומית הקדושה (1194–1250) פרידריך השני, דוכס אוסטריה (1201–1246) פרידריך השני, הנסיך הבוחר מסקסוניה (1412–1464) פרידריך השני, הנסיך הבוחר מברנדנבורג (1413–1471) פרידריך השני, הנסיך הבוחר מפפאלץ (1482–1556) פרידריך השני, מלך דנמרק (1534–1588) פרידריך השני, דוכס סקסוניה-גותה-אלטנבורג (1676–1732) פרידריך השני, מלך פרוסיה (1712–1786) פרידריך השני, דוכס מקלנבורג-שוורין (1717–1785) פרידריך השני, רוזן הסן-קאסל (1720–1785) פרידריך השני, דוכס אנהלט (1856–1918) פרידריך השני, הדוכס הגדול מבאדן (1857–1928) הדוכס האחרון של באדן פרידריך וילהלם השני, מלך פרוסיה פרידריך פרנץ השני, הדוכס הגדול של מקלנבורג-שוורין
A-Yo

"A-Yo" הוא הסינגל השיווקי הראשון של הזמרת האמריקאית ליידי גאגא מאלבום האולפן החמישי שלה, Joanne. לאחר יציאתו של הסינגל המוביל, "Perfect Illusion" ב-9 בספטמבר 2016, גאגא הוציאה את השיר "Million Reasons" כסינגל השיווקי הראשון מהאלבום, ואחריו את "A-Yo" כסינגל השיווקי השני ב-18 באוקטובר באותה השנה. ביום הכרזתו של השיר כסינגל שיווקי גאגא הוציאה בערוץ ה-Vevo שלה את הקלטת השמע שלו עם עטיפתו. בעקבות השמעות רבות ברדיו, לאחר מספר שבועות מצאתו של הסינגל השיווקי הראשון, "Million Reasons" גאגא הפכה אותו לסינגל השני הרשמי מתוך האלבום, ו-"A-Yo" נשאר כסינגל השיווקי היחיד מ-Joanne. גאגא הופיעה עם השיר במיני סיבוב ההופעות שלה, "Diva Bar Tour" שנמשך כשלושה שבועות בארצות הברית, וביצעה אותו לראשונה בשידור חי בטלוויזיה בתוכנית Saturday Night Live, הידועה בכינוייה SNL ב-22 באוקטובר 2016. בהופעות עם השיר גאגא החלה לנגן בגיטרה. דניאל קרפס מהמגזין רולינג סטון תיאר את השיר כשיר אינטנסיבי. כריס וויט מהמגזין פייסט כינה את גאגא כ-"מופיעה מדהימה וזמרת נהדרת" כאשר היא מבצעת את השיר והוסיף כי "גאגא יודעת את ההרכב של השמעת מוזיקה בהופעה חיה", בכוונה להופעתה בתוכנית SNL. הופעותיה עם השיר ללא פלייבק זכו לשבחים רבים על קולה. בנוסף, גאגא הופיעה עם השיר בתוכנית The Late Late Show with James Corden בערוץ CBS ב-26 באוקטובר 2016. ב-9 בדצמבר באותה השנה הופיעה עם השיר ושיר נוסף מהאלבום "John Wayne", במסלול הדוגמנות של ויקטוריה'ס סיקרט בפריז. גאגא העלתה את ההופעה באותו היום לערוצה ב-Vevo ועד היום נצפתה כ-24 מיליון פעמיים. גאגא גם הופיעה עם השיר בסיבוב ההופעות שלה לקידום האלבום, "Joanne World Tour". מידע על הסינגל "A-Yo" באתר מיוזיק בריינז סרטון השיר "A-Yo" באתר יוטיוב LadyGagaVEVO (2016-10-18), Lady Gaga - A-YO (Audio), נבדק ב-2017-08-19 "Lady Gaga Releases Funky New Single 'A-YO'". EW.com (באנגלית אמריקאית). 2016-10-18. נבדק ב-2017-08-19. Lady Gaga Shares New Song “A-YO”: Listen | Pitchfork, pitchfork.com (באנגלית) "New Music: Lady Gaga – "A-YO"". Spin. 2016-10-18. נבדק ב-2017-08-19. "Lady Gaga 'SNL' Performance Of "A-Yo" – WATCH VIDEO". Gossip Cop (באנגלית אמריקאית). 2016-10-23. אורכב מ-המקור ב-2019-11-20. נבדק ב-2017-08-19. "Saturday Night Live Review: "Tom Hanks/Lady Gaga"". pastemagazine.com (באנגלית). נבדק ב-2017-08-19. "Lady Gaga's 'Million Reasons' raw mic feed from SNL is absolutely flawless". The Independent (באנגלית בריטית). 2016-10-31. נבדק ב-2017-08-19. Lady Gaga’s Isolated 'SNL' Vocals Surface for Our Listening Pleasure | V Magazine, vmagazine.com "Watch Lady Gaga Deliver Monologue, Join House Band on 'Corden'". Rolling Stone. נבדק ב-2017-08-19. LadyGagaVEVO (2016-12-06), Lady Gaga - A-YO/John Wayne, נבדק ב-2017-08-19 https://twitter.com/chartsladygaga/status/1078003688126513155/photo/1, Twitter
ביורן תורדרסון

ביורן תורדרסון (באיסלנדית: Björn Þórðarson;‏ 6 בפברואר 1879 – 25 באוקטובר 1963) היה עורך דין איסלנדי שכיהן כראש ממשלת איסלנד מדצמבר 1942 ועד אוקטובר 1944 בראש ממשלה של פוליטיקאים, מומחים ופקידים שמונו על ידי סוון ביירנסון, שכיהן אז כעוצר איסלנד ולאחר מכן כנשיא איסלנד הראשון, כדי להנהיג את איסלנד שהייתה כבושה אז בידי ארצות הברית במהלך מלחמת העולם השנייה. לאחר פרישתו מתפקיד ראש הממשלה לא היה תורדרסון מעורב יותר בחיים הפוליטיים. תורדרסון למד משפטים באוניברסיטת קופנהגן באותה תקופה בה למדו שם מי שלימים היה גם הוא ראש ממשלת איסלנד, איינר ארנורסון ומי שלימים כיהן כנשיא איסלנד, סוון ביירנסון ואת שניהם הוא הכיר אישית. בתום לימודיו ב-1906 הוא קיבל תואר שני וב-1926 הוא סיים את לימודי הדוקטורט שלו באוניברסיטת איסלנד ונושא עבודת הגמר שלו היה "ענישה באיסלנד 1761-1925". יחסיה של איסלנד עם דנמרק ושיתוף הפעולה עם כוחות הכיבוש האמריקאים היו שני הנושאים המרכזיים בתקופת ממשלתו של תורדרסון. בנוגע לשאלת היחסים עם דנמרק, לאחר פקיעת השלטון המשותף של שתי המדינות בסוף שנת 1943, צידד תורדרסון בניתוק הקשר עם האימפריה הדנית בהסכמה ולא באמצעות היפרדות חד צדדית. לאחר שהושג רוב סוחף במשאל עם, הכריזה איסלנד על עצמה כרפובליקה עצמאית ב-17 ביוני 1944 וסוון ביירנסון נבחר להיות נשיאה הראשון. איסלנד הייתה אז תלויה באופן מוחלט בארצות הברית וממשלת איסלנד הרחיקה לכת כדי למלא אחר רצונותיהם של האמריקאים. ממשלת תורדרסון נודעה בכינוי "ממשלת קוקה קולה", וזאת בשל העובדה ששניים משריה הפכו ב-1943 להיות זכיינים של שתי חברות אמריקאיות. שר החוץ והתעשייה, וילהלמור תור מהמפלגה הפרוגרסיבית, היה זכיין של חברת הדלק ESSO וביורן אולפסון, שר האוצר, ייסד את חברת Vífilfell, משווקת מוצרי חברת קוקה-קולה באיסלנד. מדיה וקבצים בנושא ביורן תורדרסון בוויקישיתוף מידע אודותיו באתר האלת'ינגי (הפרלמנט האיסלנדי) (באיסלנדית)
מיגל דיאס-קאנל

מיגל מריו דיאס-קאנל ברמודס (Miguel Mario Díaz-Canel Bermúdez; נולד ב-20 באפריל 1960) הוא פוליטיקאי קובני, המכהן מאפריל 2018 כנשיא מועצת המדינה של קובה במקומו של ראול קסטרו. לפני כן כיהן כסגן הנשיא הראשון של מועצת המדינה והקבינט הקובנים מאז 2013. הוא חבר הפוליטביורו של המפלגה הקומוניסטית של קובה מאז 1997 וכיהן כשר ההשכלה הגבוהה בין השנים 2009–2012. דיאס-קאנל נבחר כסגן נשיא הקבינט בשנת 2012 וב-24 בפברואר 2013 נבחר כסגן נשיא ראשון של מועצת המדינה. מאז אפריל 2021, מכהן כמזכיר הראשון של המפלגה הקומוניסטית, התפקיד הבכיר ביותר בקובה. דיאס-קאנל סיים את לימודיו באוניברסיטת לאס וילאס ב-1982 בתור מהנדס אלקטרוניקה, עם סיום לימודיו הוא הצטרף לצבא הקובני. ב-1987 השלים דיאס-קאנל שליחות בינלאומית בניקרגואה כמזכיר הראשון של איחוד הצעירים הקומוניסטים של וילה קלרה. ב-1993 התחיל דיאס-קאנל לעבוד במפלגה הקומוניסטית של קובה, ושנה לאחר מכן נבחר לתפקיד המזכיר הראשון של ועדת המפלגה של מחוז וילה קלרה. ב-2003 נבחר דיאס-קאנל לאותו תפקיד במחוז אולגין. הוא גם הצטרף אל הפוליטבירו ב-2003. דיאס-קאנל מונה לשר ההשכלה הגבוהה במאי 2009, תפקיד שסיים ב-22 במרץ 2012, כאשר מונה לסגן הנשיא של מועצת השרים (הקבינט). הוא האדם הראשון שנולד לאחר המהפכה הקובנית ב-1959 וממלא תפקיד זה. באוקטובר 2019 נבחר מחדש לכהונה נוספת כנשיא מועצת המדינה של קובה. ביולי 2021, המשבר הכלכלי החריף ומגפת הקורונה הוציאו אלפים לרחובות בהוואנה ובערים נוספות, במחאה הגדולה ביותר בקובה זה קרוב ל-30 שנה. הם קראו למיגל דיאס-קאנל להתפטר. לדיאס-קאנל שני ילדים מאשתו הראשונה מרת'ה והוא מתגורר כיום עם אשתו השנייה ליס קואסטה. מדיה וקבצים בנושא מיגל דיאס-קאנל בוויקישיתוף מיגל דיאס-קאנל, ברשת החברתית אקס (טוויטר) מיגל דיאס-קאנל, באתר אנציקלופדיה בריטניקה (באנגלית) אי-פי, רויטרס והניו יורק טיימס, תום עידן: נשיא שאינו ממשפחת קסטרו הושבע לתפקיד בקובה. זה האיש, באתר הארץ, 19 באפריל 2018 Damien Cave, Raúl Castro Says His Current Term as President of Cuba Will Be His Last, The New York Times, 24 February 2013 "Ratificado Raúl como presidente del Consejo de Estado y del Consejo de Ministros (+ Fotos)". Cubadebate. תום עידן בקובה: ראול קסטרו פרש מהנהגת המפלגה הקומוניסטית, באתר וואלה, 17 באפריל 2021 "En sustitución de Juan Vela es designado Miguel Díaz Canel ministro de Educación Superior". cubaheadlines.com. Ryan Villarreal, "Sustaining The System: Cuba's New VP Diaz-Canel Marks Ascent Of Younger Generation", International Business Times, 26 February 2013. http://www.granma.cubasi.cu/2012/03/22/nacional/artic03.html "Quién es Miguel Díaz-Canel, el sucesor de Fidel y Raúl Castro". 25 בפברואר 2013. אורכב מ-המקור ב-2016-11-27. נבדק ב-12 ביוני 2015. {{cite web}}: (עזרה) "מרעיבים אותנו, הוואנה קורסת": אלפים במחאה נדירה בקובה, באתר ynet, 12 ביולי 2021
אלקטרונאי

אלקטרונאי הוא אדם בעל הכשרה מקצועית באלקטרוניקה. אלקטרונאים עשוים להיות מועסקים בהתקנת מתקני אלקטרוניקה חדשים או בתחזוק מתקנים קיימים. בישראל, לתעודה מקצועית כאלקטרונאי זכאי בוגר י"ב במגמת אלקטרוניקה. משרד העבודה מדרג את דרגת המיומנות על פי שנות הניסיון, לדוגמה: בוגר י"ב במגמת אלקטרוניקה בעל שלוש שנות ניסיון יקבל תעודת אלקטרונאי סוג 1. הכשרה למקצוע זה ניתנת בבתי ספר לטכנאים, בבתי ספר מקצועיים המכשירים טכנאי אלקטרוניקה ובבתי ספר להנדסאים, המכשירים הנדסאי אלקטרוניקה. בין הענפים בהם פעילים אלקטרונאים והקורסים המעשיים המוצעים על ידי משרד העבודה בישראל: אלקטרונאי תקשורת אלקטרונאי טלוויזיה ווידאו אלקטרונאי מחשוב ובקרה עובד ייצור בענף האלקטרוניקה אלקטרונאי תמסורת אלקטרונאי מכשור רפואי אלקטרונאי מערכות אלקטרוניות אלקטרונאי מתג בנוסף, בצה"ל מועסקים גם אלקטרונאי חימוש בחיל החימוש. בישראל, כמו במדינות אחרות בעולם, מופצת ערכת משחק לילדים, הקרויה "האלקטרונאי הצעיר" ומטרתה ללמד ילדים את העקרונות הבסיסיים של האלקטרוניקה תוך ניסוי ומשחק. חשמלאי ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.
מלחמת האזרחים

מלחמת אזרחים היא מלחמה שבה הצדדים היריבים משתייכים לאותה מדינה או לאותה ישות מדינית (כגון אימפריה, פדרציה או קונפדרציה). האם התכוונתם ל... מלחמות האזרחים בארגנטינה מלחמות האזרחים הרומיות מלחמת האזרחים של יוליוס קיסר מלחמות השושנים בממלכת אנגליה (1455–1485) מלחמת האזרחים האנגלית (1642–1649) מלחמת האזרחים האמריקנית (1861–1865) מלחמת האזרחים (סדרת טלוויזיה) – סדרת טלוויזיה תיעודית אמריקנית אודות מלחמת האזרחים האמריקנית. מלחמת האזרחים ברוסיה (1917–1922) מלחמת האזרחים הפינית (1918) מלחמת האזרחים האירית (1922-1923) מלחמת האזרחים הסינית (1927–1950) מלחמת האזרחים בספרד (1936–1939) מלחמת האזרחים ביוון (1944–1949) מלחמת האזרחים בגואטמלה (1966–1960) מלחמת האזרחים בתימן – סדרה של מלחמות אזרחים, הראשונה שבהם ב-1962 מלחמת ביאפרה (1967–1970) מלחמת האזרחים במוזמביק (1977–1992) מלחמת האזרחים באל-סלוודור (אנ') (1979–1992) מלחמת האזרחים הליברית הראשונה (1989–1997) מלחמת האזרחים הליברית השנייה (1999–2003) מלחמת האזרחים של גאורגיה (1991–1993) מלחמת האזרחים ברואנדה (1990–1994) מלחמת האזרחים האתיופית (1974–1991) מלחמת האזרחים בלבנון (1975–1991) מלחמת האזרחים האלג'יראית (1991–2002) מלחמת האזרחים השנייה בצ'אד (2005–2010) מלחמת האזרחים השנייה בחוף השנהב (2010-2011) מלחמת האזרחים השנייה בעיראק (2011–2017) מלחמת האזרחים הראשונה בלוב (2011) מלחמת האזרחים השנייה בלוב (2014–2020) מלחמת האזרחים במאלי (2012 ואילך) מלחמת האזרחים בסוריה (2011 ואילך)
קלרנס צ'ין

קלרנס ק. ק. צ'ין (באנגלית: Clarence K.K. Chinn) הוא קצין בדימוס בדרגת מייג'ור גנרל בצבא ארצות הברית. צ'ין נולד בהוואי, בן להורים ילידי המקום. הוא גדל בבסיסים שונים ברחבי העולם, כולל ביפן ובניו ג'רזי, בעקבות שירותו של אביו שהיה קצין בצבא ארצות הברית ורופא שיניים. ב-1981 סיים לימודיו באקדמיה הצבאית של ארצות הברית והתגייס לצבא. שירת כמפקד מחלקה רובאית וסגן מפקד פלוגה בגדוד השלישי של רגימנט החי"ר ה-39 בדיוויזיית החי"ר התשיעית. לאחר מכן עבר לשרת בכוחות המיוחדים ושירת כמפקד מחלקה מסייעת וסגן מפקד פלוגה רובאית ברגימנט הריינג'רס ה-75. ב-1983 השתתף בצניחה המבצעית במסגרת הפלישה האמריקאית לגרנדה. פיקד על פלוגה רובאית בגדוד הראשון של רגימנט החי"ר 503 ובמטה דיוויזיית החי"ר השנייה בקוריאה הדרומית. שימש עוזר קצין אג"ם, מפקד פלוגת מפקדה ומפקד פלוגה מבצעית בגדוד הראשון של רגימנט הריינג'רס ה-75. בדצמבר 1989 השתתף בצניחה מבצעית לילית במהלך הפלישה האמריקאית לפנמה. בשנים 1999–2001 פיקד על גדוד האימונים הרביעי ברגימנט הריינג'רס ה-75 ובשנים 2002–2004 שימש סגן מפקד הרגימנט. בתקופה זו השתתף במלחמת עיראק ובמלחמת אפגניסטן. ביולי 2004 מונה למפקד חטיבת האימונים של הריינג'רס (בית הספר לריינג'רס). ביולי 2006 מונה לקצין מבצעים במרכז המבצעים המיוחדים של פיקוד המבצעים המיוחדים. ביולי 2008 מונה לראש מטה הדיוויזיה המוטסת ה-82 והוצב עמה באפגניסטן שם שימש ראש מטה כוח הסיוע הביטחוני הבינלאומי ולאחר מכן שימש סגן מפקד הדיוויזיה. בינואר 2011 מונה למפקד המרכז לאימונים משותפים בפורט פולק שבלואיזיאנה. בנובמבר 2012 הוצב שוב באפגניסטן ושימש סגן מפקד כוח המשימה המשותף בהנהגת הדיוויזיה המוטסת ה-101 להכשרת כוחות הביטחון האפגנים. בינואר 2014 מונה למפקד בסיס פורט בראג. בנובמבר 2014 מונה לסגן מפקד פיקוד המבצעים המיוחדים של צבא ארצות הברית. ביוני 2015 מונה למפקד כוחות הצבא בפיקוד דרום של ארצות הברית. שירת בתפקיד עד אוקטובר 2017 ופרש מהצבא. צ'ין בעל תואר בלימודי אסטרטגיה ממכללת המלחמה של הצבא. הוא נשוי לואל והם הורים לשניים. מדיה וקבצים בנושא קלרנס צ'ין בוויקישיתוף ביוגרפיה באתר כוחות הצבא בפיקוד דרום “Do We Have Parachutes?” With The Rangers In Grenada And Panama, ראיון עמו באתר האקדמיה הצבאית של ארצות הברית General with Hawaii roots tapped to lead Fort Bragg, ‏staradvertiser.com, ‏18 באוקטובר 2013 Chinn assumes command of U.S. Army South, ‏leesvilledailyleader.com, ‏9 ביוני 2015 Maj. Gen. Chinn, former Commanding General of Fort Polk and JRTC, retires after 36 years of service, ‏kalb.com‏, 10 באוקטובר 2017 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "קלרנס צ'ין".
סולומון גאון

הרב סולומון (שלמה) גאון (באנגלית: Solomon Gaon, בחלק מהתעודות והמסמכים גם: Salamon Gaon;‏ 15 בדצמבר 1912, טראווניק, האימפריה האוסטרו-הונגרית – 22 בדצמבר 1994, ניו יורק, ארצות הברית) היה הרב הראשי של קונגרס הקהילות הספרדיות בחבר העמים הבריטי, וממנהיגיה הבולטים של יהדות ספרד בעולם. גאון כיהן גם כפרופסור בישיבה יוניברסיטי. סולומון גאון נולד בטראווניק לרחלה ויצחק. בין השנים 1928–1932 למד בסמינר התאולוגי היהודי של קהילת סרייבו בהנהלת הרב ד"ר מוריץ לוי. ב-1934 היגר לבריטניה והשתקע בלונדון. הוריו נרצחו בשואה. ב-1939 רכש גאון תואר דוקטור באוניברסיטת לונדון ובהמשך, הוסמך לרבנות בבית הספר ללימודי יהדות של לונדון. ב-1949 מונה לרב הראשי של קונגרס הקהילות הספרדיות בחבר העמים הבריטי שמרכזו שכן בבית הכנסת בוויס-מרקס. מ-1963 היה שותף לכתיבת תוכנית לימודי יהדות ספרד של ישיבה יוניברסיטי. סולומון גאון כיהן כנשיא הפדרציה הספרדית העולמית. ב-1977 סיים את כהונתו בבריטניה והיגר לארצות הברית, שם כיהן כמרצה בישיבה יוניברסיטי והקים בה את המכון ללימוד יהדות ספרד על שם יעקב א. ספרא(אנ') (אביו של אדמונד ספרא). בהמשך כיהן כפרופסור בישיבה יוניברסיטי. כן היה פעיל בקהילת שארית ישראל. ב-1990 הוענק לקהילות יהדות ספרד פרס נסיך אסטוריאס וסולומון גאון קיבל אותו בטקס חגיגי. גאון ערך וכתב מספר רב של מאמרים, ספרים ודרשות. הרב סולומון גאון הלך לעולמו ב-1994 בבית החולים מאונט סיני בניו יורק לאחר שלקה בדלקת ריאות. הוא הובא לקבורה בבית הקברות היהודי בהר הזיתים. מדיה וקבצים בנושא סולומון גאון בוויקישיתוף כתבי סולומון גאון, באתר WorldCat (באנגלית) נאומו של סולומון גאון בעת קבלת פרס נסיך אסטוריאס (בספרדית) ידיעה על מותו של הרב סולומון גאון, באתר הוושינגטון פוסט (באנגלית) מרדכי אבישי, הספרדים הם באופנה, מעריב, 29 במאי 1977 סולומון גאון, באתר "החכם היומי" Jevrejski Srednji Teoloski Seminar U Sarajevu 1928 1941, באתר elmundosefarad (בסרבו-קרואטית). ויליאם ד. רובינשטיין (עורך), סולומון גאון, בתוך:The Palgrave Dictionary of Anglo-Jewish History, ‏2011 (באנגלית). סולומון גאון, באתר קהילת שארית ישראל (באנגלית). פרס "קונקורד" של נסיך אסטוריאס 1990, באתר fpa.es (באנגלית). הרב ד"ר סולומון גאון - כרטיס קבר, באתר בית הקברות היהודי בהר הזיתים. Solomon Gaon, 82, A Rabbi Who Led Sephardim in Britain, באתר הניו יורק טיימס (באנגלית).